
NOTA DE PRENSA
RIBADUMIA, 26/12/2023-.

[bookmark: _GoBack]O PAXE REAL VISITARÁ RIBADUMIA ESTE XOVES E RECOLLERÁ AS CARTAS PARA OS REIS MAGOS 

A cita será o vindeiro xoves 28 de decembro ás 11:30 horas na entrada do Concello de Ribadumia.


O Concello de Ribadumia recibirá este xoves, 28 de decembro, a visita do Paxe Real, quen se encargará de recoller as cartas de toda a veciñanza para entregarllas aos Reis Magos antes da súa chegada. 

O Paxe Real estará na entrada da casa consistorial desde as 11:30h ata as 13:00 horas. Alí repartirá ledicia e ilusión entre os máis pequenos/as, e non tan pequenos e, a cambio da carta, entregará larpeiradas e caramelos para adozar a espera da chegada das Súas Maxestades de Oriente. Ademais, todos os que o desexen poderán contarlle ao Paxe Real o que hai na carta para que llo poida transmitir tamén de forma persoal. 

Este evento é a oportunidade perfecta para coñecer ao Paxe Real e que toda a familia se una para gozar destas datas antes da chegada dos Reis Magos. A maxia e a ilusión están no aire, e en Ribadumia quérese compartir ese espírito con toda a veciñanza. 

O Concello de Ribadumia convida a todos os nenos e nenas e a toda a veciñanza en xeral a asistir a esta cita co Paxe para facer realidade os seus soños. Estamos en datas de celebración e de pensar nuns e noutros, por iso se pide a todos os ribadumienses que preparen a súa carta, que pidan para eles ou para os seus e que se preparen para cumprir os seus soños noso municipio. 

